Vladimir Putin, avertisment dur către liderii mondiali: "Un conflict intens ar însemna sfârșitul civilizației".
Putin a spus că situația la nivel internațional se poate dezvolta imprevizibil și incontrolabil dacă nu se face nimic pentru a preveni acest lucru. Referitor la companiile de social media, a spus că acestea nu mai sunt doar giganți economici, ci concurează cu statele, controlând societatea în mod grosolan. El a semnalat pericolul globalizării, care a dus la o creștere uriașă a profiturilor marilor companii multinaționale, în timp ce mulți oameni din clasa de mijloc riscă să rămână fără locuri de muncă.
Timp de o săptămână liderii mondiali se vor întâlni în mediul online pentru a discuta probleme de actualitate, tema Forumului Economic Mondial fiind de data aceasta "Anul crucial pentru reconstruirea încrederii".Ultima apariție a lui Vladimir Putin la Forumul Economic Mondial a fost în 2009. În cadrul discursului său, președintele rus a abordat diverse teme, tensiunile geopolitice, sancțiunile și inegalitatea economică, puterea crescândă a giganților tehnologici și multe altele.The Moscow Times a prezentat fragmente esențiale din discursul președintelui Putin.Vladimir Putin, despre tensiuni globaleÎn analiza situației actuale, Putin a făcut o comparație cu criza din 1930, când, după cum a spus, eșecul soluționării problemelor internaționale a declanșat al doilea război mondial."Avem toate motivele să credem că există riscuri de escaladare a contradicțiilor. Aceste tendințe se pot manifesta în aproape toate domeniile"."Situația se poate dezvolta imprevizibil și incontrolabil dacă, bineînțeles, nu se face nimic pentru a preveni acest lucru. Mai mult decât atât, poate apărea un colaps în dezvoltarea globală, care este marcată de o luptă a tuturor împotriva tuturor"."Un conflict global, intens este în principiu, imposibil acum, sper. Ar însemna sfârșitul civilizației".Populism"Asistăm la o criză a modelelor și a instrumentelor anterioare de dezvoltare economică, la o stratificare socială sporită, atât la nivel global, cât și la nivelul anumitor țări. Dar dragostea unilaterală nu este posibilă".